wickkiey/tamil-wikipedia-chunked huggingface dataset:
# சோச்சிவான் கோயில், மத்திய சாவகம்

## வரலாறு

இந்தோனேசியாவின் தேசிய அருங்காட்சியகத்தில் தற்போது சேமித்து வைக்கப்பட்டுள்ள 829 சாகா (பொ.ச. 907) தேதியிட்ட ருகாம் கல்வெட்டில், நினி ஹாஜி ரக்ரியன் சஞ்சிவானாவால் என்பவரால் ருகாம் கிராமம் மீட்டெடுப்பது பற்றி குறிப்பிடப்பட்டுள்ளது. முன்பு இந்தக் கிராமம் எரிமலை வெடிப்பால் பேரழிவிற்கு உள்ளானது. அதனை சரிசெய்யும் பொருட்டு, ருகாம் கிராமத்தில் வசித்தவர்கள் லிம்வங்கில் அமைந்திருந்த ஒரு புனித கட்டிடத்தை கவனித்துக் கொள்ள வேண்டிய கட்டாயம் ஏற்பட்டது. இந்தப் புனித இடம் சோச்சிவான் கோயில் என்று அடையாளப்படுத்தப்பட்டது. அக்கல்வெட்டில் புரவலர் என்ற பெயரில் நினி ஹாஜி ரக்ரியன் சஞ்சிவானா என்ற பெயர் உள்ளது. அவர் பிரமோதவர்த்தனி என்று சுட்டப்பட்டுள்ளார். இக்கோயிலில் அவரது பெயரான சஜிவான் என்பது காணப்படுகிறது. அக்கோயில் அவருக்கு அர்ப்பணிக்கப்பட்டுள்ளது. இந்த கோயில் பொ.ச. 842 முதல் 850 வரையேயான ஆண்டுகளில் கட்டப்பட்டதாகும். தோராயமாக அதே சகாப்தத்தில் அருகிலுள்ள புளூசன் கோயில் கட்டப்பட்ட காலத்திலேயே கட்டப்பட்டதாக கருதப்படுகிறது.  
சோச்சிவான் கோயில் 1813 ஆம் ஆண்டில் சர் ஸ்டாம்போர்ட் ராஃபிள்ஸின் துணை அலுவலரான கர்னல் கொலின் மெக்கன்சியால் மீண்டும் கண்டுபிடிக்கப்பட்டது. பிரம்பனான் சமவெளியைச் சுற்றியுள்ள தொல்பொருள் எச்சங்களை ஆராய்ந்த அவர் கோயிலைச் சுற்றியுள்ள சுவரின் இடிபாடுகளை மீண்டும் கண்டுபிடித்தார். 1996 ஆம் ஆண்டில் அரசாங்கம் புனரமைப்புப் பணி மேற்கொள்ள தொடங்கப்பட்ட காலம்வரை இக்கோயில் இடிபாட்டுடனேயே பல தசாப்தங்களாக இருந்தது. 1999 முதல் கோயில் கோயில் புனரமைப்பு திட்டத்திற்கான பயிற்சி மற்றும் கல்வி மையமாக மாறியது. புனரமைப்பின் போது கோயிலைச் சுற்றியுள்ள சுவர் அமைப்பும், கோயிலுக்கு முன்னால் இருந்த வழியும் அகழ்வாராய்ச்சியின்போது கண்டுபிடிக்கப்பட்டது. 2006 ஆம் ஆண்டில் ஏற்பட்ட பூகம்பத்தின் காரணமாக புனரமைப்பு திட்டம் நிறுத்தப்பட்டது. புனரமைக்கப்பட்ட கட்டிட பாகங்கள் மற்றும் கட்டுமானத்தின் போது போடப்பட்டிருந்த சாரம் அனைத்தும் விழுந்தன. இந்தோனேசிய சுற்றுலா மற்றும் படைப்பாற்றல் பொருளாதார அமைச்சர் மாரி பங்கெஸ்டு அவர்களால் 2011 டிசம்பரில் புனரமைப்பு திட்டம் நிறைவு செய்யப்பட்டது. இதனை புனரமைப்பு செய்வதற்கு 15 ஆண்டுகள் ஆயின. இதற்கான செலவு 8.27 பில்லியன் ரூபா ஆகும்.
# சோச்சிவான் கோயில், மத்திய சாவகம்

## கட்டிடக்கலை

இக்கோயில் அன்டேசைட் கற்களால் கட்டப்பட்டதாகும். அதன் அளவு அமைப்பு போன்றவை போராபுதூர் அருகேயுள்ள மெண்டுட் என்னுமிடத்தில் உள்ளவை போலவே காணப்படுகின்றன. கோயில் வளாகம் 8,140 ச.மீ. பரப்பளவில் பரந்து விரிந்து உள்ளது. முதன்மைக் கட்டட அமைப்பு 401.3 ச.மீ. அளவில் உள்ளது. உயரம் 27 மீ. ஆகும். கோயிலின் அடித்தளத்தில் அதில் 20 புடைப்புச்சிற்பங்கள் உள்ளன. அவை இந்தியாவின் *பஞ்சதந்திரம்* அல்லது புத்த ஜாதகக்கதைகளோடு தொடர்பு உடையவையாக உள்ளன. இந்த 20 புடைப்புச்சிற்பங்களில் 19 மட்டுமே இப்போது உள்ளன. மேலே செல்லும் படியின் இரு பெரிய மகரங்கள் உள்ளன. கோயிலின் உட்புறத்தில் இரு மாடங்கள் உள்ளன. அவை புத்தர் மற்றும் போதிசத்துவர் சிலைகளை வைக்கக்கூடிய தாமரைப்பீடத்தைக் கொண்டு அமைந்துள்ளன. தற்போது அவ்விடத்தில் எவ்வித சிலைகளும் காணப்படவில்லை. கோயிலின் கூரை பிரமிடு வடிவதைப் போல அமைந்துள்ளது. மேலே தாது கோபுரங்கள் அமைந்துள்ளன.  
புனரமைப்பின்போது இரு வரிசையிலான சுவர்கள் கண்டுபிடிக்கப்பட்டன. கோயில் வளாகத்தைச் சுற்றி அமைந்திருந்த அந்த சுவர்கள் முதன்மைக் கோயிலில் இருந்து 14 மீ மற்றும் 30 மீ தொலைவில் இருந்தன. மற்றும் பாதை வழிகள், படிக்கட்டகள், உடைந்த கல் துண்டுகள் போன்றவை வளாகத்தின் பகுதியில் காணப்பட்டன. அவற்றை வைத்து நோக்கும் இப்பகுத்யானது பெரிய கோயில் வளாகத்தைக் கொண்டிருக்க வேண்டும் என்பதை உணர்த்தியது. அங்கு பெர்வாரா கோயில்கள் எனப்படுகின்ற பரிவாரக் கோயில்கள் அல்லது துணைக் கோயில்கள் அமைந்திருந்தன. அவை ஒரு காலகட்டத்தில் முதன்மைக்கோயில் இருந்த இடத்தில் இருந்திருக்க வேண்டும் என்று எண்ணப்படுகிறது.
# சோச்சிவான் கோயில், மத்திய சாவகம்

## இருப்பிடம்

விக்கிமபியாவிலிருந்து
# தி எக்சுபிரசு திரிப்யூன்

***தி எக்சுபிரசு திரிப்யூன்*** (ஆங்கிலம் : The Express Tribune ) என்பது பாக்கித்தானை தளமாகக் கொண்ட ஒரு தினசரி ஆங்கில மொழி செய்தித்தாள் ஆகும். இலாக்சன் குழும நிறுவனங்களின் ஒரு பகுதியாக, இது டெய்லி எக்சுபிரசு ஊடகக் குழுவின் முதன்மை வெளியீடாகும். இது நியூயார்க் டைம்சின் உலகளாவிய பதிப்பான இன்டர்நேசனல் *நியூயார்க் டைம்சுடன்* இணைந்து பாக்கித்தானின் சர்வதேச அளவில் அங்கீகாரம் பெற்ற ஒரே செய்தித்தாள் ஆகும் . கராச்சியை தலைமையிடமாகக் கொண்ட இது லாகூர், இஸ்லாமாபாத் மற்றும் பெஷாவரில் உள்ள அலுவலகங்களிலிருந்தும் செய்திகளை அச்சிடுகிறது. இது 2010 ஏப்ரல் 12, அன்று, அகல விரிதாள் வடிவத்தில், பாரம்பரிய பாக்கித்தானிய செய்தித்தாள்களிலிருந்து தனித்துவமான செய்தி வடிவமைப்புடன் தொடங்கப்பட்டது.  
அதன் தலையங்க நிலைப்பாடு சமூக தாராளமயத்துடன் அடையாளம் காணப்படுகிறது. மேலும் அதன் வாசகர்களின் எண்ணிக்கை பொதுவாக பாக்கித்தான் அரசியல் மற்றும் சமூக கருத்தின் பிரதான நீரோட்டத்தில் உள்ளது. செய்தித்தாள் உள்ளடக்கிய தலைப்புகளில் அரசியல், சர்வதேச விவகாரங்கள், பொருளாதாரம், முதலீடு, விளையாட்டு மற்றும் கலாச்சாரம் ஆகியவை அடங்கும் . இது பளபளப்பான தாள்களைக் கொண்டு ஞாயிற்றுக்கிழமை அன்று *எக்சுபிரசு திரிப்யூன்* இதழ் என்பதை வெளியிடுகிறது, இதில் சமூக வர்ணனை, நேர்காணல்கள் மற்றும் சமையல் குறிப்புகள், மதிப்புரைகள், பயண ஆலோசனைகள், வலைப்பதிவுகள் மற்றும் தொழில்நுட்ப செய்திகளுடன் நான்கு பக்க துணை நிரல் ஆகியவை அடங்கும். 2012 ஆம் ஆண்டு நிலவரப்படி, உள்நாட்டிலும், சர்வதேச அளவிலும் நாட்டில் பரவலான இணைய வாசகர்களைக் கொண்டுள்ளது.
# தி எக்சுபிரசு திரிப்யூன்

## எக்சுபிரசு ஊடகக் குழுவின் ஒரு பகுதி

*எக்சுபிரசு* *திரிப்யூன்* இதழ் உருது மொழி டெய்லி எக்சுபிரசு செய்தித்தாள் உள்ளிட்ட எக்சுபிரசு ஊடகக் குழுவின் பிற வணிகங்களையும் இணைக்கிறது. அதனுடன் இருபத்தி நான்கு மணி நேர உருது செய்தி நிலையம், எக்சுபிரசு நியூஸ் மற்றும் உருது பொழுதுபோக்கு தொலைக்காட்சி நிலையம் எக்சுபிரசு என்டர்டெயின்மென்ட் ஆகியவை உள்ளன . இது '@ இன்டர்நெட்' எனப்படும் தொழில்நுட்பத்தையும் கொண்டுள்ளது. இது எக்சுபிரசு 24/7 என்ற ஆங்கில மொழி செய்தி நிலையத்தை இயக்குவதற்கு பயன்படுத்தப்பட்டது. இது தற்போது செயலிழந்துவிட்டது.  
செய்தித் தாளின் நோக்கம் "நாங்கள் நம்புகின்ற தாராளமய விழுமியங்களையும் சமத்துவ மரபுகளையும் பாதுகாப்பதாகும், மேலும் இது தகவலறிந்த மற்றும் நுண்ணறிவுள்ள எழுத்தில் உறுதிப்படுத்தப்பட வேண்டியது" என்பதாகும். பாக்கித்தான் அரசியல்வாதி அல்தாஃப் உசேன் இந்த தாக்குதலைக் கண்டித்து, மக்களின் பாதுகாப்பை உறுதி செய்வது அரசாங்கத்தின் கடமையாகும் என்றார். தாலிபான் இயக்கம் பின்னர் இத்தாக்குதல்களின் பொறுப்பை ஏற்றுக்கொண்டு, தங்கள் போர்க்குணமிக்க குழுவிற்கு எதிராக பத்திரிக்கை பிரச்சாரம் செய்வதாகவும் இதுவே தாக்குதலுக்கு காரணம் என்று குறிப்பிட்டது.
# பட்பாரா

**பட்பாரா** என்பது இந்திய மாநிலமான மேற்கு வங்காளத்தின் வடக்கு 24 பர்கானா மாவட்டத்தின் ஒரு நகரம் மற்றும் நகராட்சி ஆகும். இது கொல்கத்தா பெருநகர மேம்பாட்டு ஆணையத்தின் (கே.எம்.டி.ஏ) கீழ் உள்ள ஒரு பகுதியாகும்.
# பட்பாரா

## கண்ணோட்டம்

ஹூக்லி ஆற்றின் கரையில் பட்பாரா அமைந்துள்ளது. இது சமஸ்கிருத கற்றல் துறையிகளுக்கு பெயர் பெற்றது. 'பட்ட்பாரா' என்ற பெயர் பண்டைய பெயரான "பட்டா-பல்லி" என்பதிலிருந்து உருவானது. 'பட்டா' என்பது பிராமண சமஸ்கிருத பண்டிதர்களின் பிரிவை குறிக்கிறது. 'பல்லி' என்பது இடம் அல்லது கிராமத்தை குறிக்கிறது. இது மேற்கு வங்காளத்தின் மிகப் பழமையான நகராட்சிகளில் ஒன்றாகும். இந்த நகரம் 1899 ஆம் ஆண்டில் நைஹாட்டி நகராட்சியில் இருந்து பிரிக்கப்பட்டு நகராட்சியாக அமைக்கப்பட்டது. பிரித்தானிய ஆட்சியின் போதும் அதற்குப் பின்னரும், இந்நகரம் ஹூக்லி ஆற்றங்கரையில் ஒரு முக்கியமான தொழிற்துறை மையமாக மாறியது. இங்கு சணல் பதப்படுத்தும் தொழிற்சாலைகள் அதிகமான காணப்படுகின்றன.
# பட்பாரா

## புவியியல்

பட்பாரா 22.87 ° வடக்கு 88.41 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 12 மீட்டர் (39 அடி) உயரத்தைக் கொண்டுள்ளது.  
பட்பாரா வடக்கே நைஹாட்டி மற்றும் டோகாச்சியா ஆகிய நகரங்களாலும் , பன்பூர் , ரம்பதி, முகுந்தாபூர், அபிராம்பூர், கியூட்டியா, பிதிதார்பூர், ராகுடா , பசுதேவ்பூர், குர்தாஹா என்பவற்றினாலும் , தெற்கில் கவ்காச்சி , கர்ஷ்யம்நகர் என்பவற்றினாலும், மேற்கில் ஹூக்லி நகரத்தாலும் சூழப்பட்டுள்ளது.
# பட்பாரா

## காலநிலை

பட்பாரா வெப்பமான, ஈரப்பதமான கோடையையும், வறண்ட குளிர்காலத்தைக் கொண்டுள்ளது. இந்த காலநிலை மேற்கு வங்கத்தில் பொதுவானது. மழைக்காலம் பொதுவாக சூலை நடுப்பகுதியிலிருந்து அக்டோபர் நடுப்பகுதி அல்லது பிற்பகுதி வரை நீடிக்கும். கோடையில் சராசரி வெப்பநிலை 38 பாகை செல்சியஸ் வரையில் காணப்படலாம். குளிர்கால வெப்பநிலை 10 பாகை செல்சியஸுக்குக் குறைகின்றது. கோடை காலத்தில் ஈரப்பதம் பெரும்பாலும் 90% வீதத்திற்கு மேல் காணப்படலாம்.
# பட்பாரா

## புள்ளிவிபரங்கள்

2011 ஆம் ஆண்டு இந்திய மக்கட் தொகை கணக்கெடுப்பின்படி பட்பாராவின் மொத்த மக்கட் தொகை 386,019 ஆகும். மொத்த மக்கட் தொகையில் ஆண்களின் எண்ணிக்கை 204,539 (53%) ஆகவும், பெண்களின் எண்ணிக்கை 181,480 (47%) ஆகவும் காணப்படுகின்றது. மொத்த சனத்தொகையில் ஆறு வயதிற்கு உட்பட்டோரின் எண்ணிக்கை 35,5141 ஆகும். பட்பாராவில் மொத்த கல்வியறிவாளர்களின் எண்ணிக்கை 297,161 ஆகும்.  
2001 ஆம் ஆண்டு இந்திய மக்கட் தொகை கணக்கெடுப்பின்படி பட்பாராவின் மக்கட் தொகை 441,956 ஆகும். மொத்த சனத்தொகையில் ஆண்கள் 55% வீதமாகவும், பெண்கள் 45% வீதமாகவும் இருந்தனர். பட்பாராவின் சராசரி கல்வியறிவு விகிதம் 72% ஆகும். இது தேசிய சராசரியான 59.5% ஐ விட அதிகமாகும். ஆண்களின் கல்வியறிவு 78% வீதமாகவும், பெண்களின் கல்வியறிவு 66% வீதமாகவும் காணப்பட்டது. சனத்தொகையில் ஆறு வயதிற்கு உட்பட்டோர் 9% வீதமாக இருந்தனர்.
# பட்பாரா

## போக்குவரத்து

மாநில நெடுஞ்சாலை 1 (உள்நாட்டில் கோஷ்பாரா சாலை என்று அழைக்கப்படுகிறது) பட்பரா வழியாக செல்கிறது. பொதுப் போக்குவரத்தில் நைஹாட்டி மற்றும் பட்பாரா இடையே இயங்கும் முச்சக்கர வண்டிகள், சைக்கிள் ரிக்சாக்கள் மற்றும் பேருந்துகள் என்பன இயங்குகின்றன.  
பட்பாராவிற்கு சீல்டா-ரணகாட் பாதையில் மூன்று ரயில் நிலையங்கள் சேவை செய்கின்றன. ஷியாம்நகர் ரயில் நிலையம் சீல்தா ரயில் நிலையத்திலிருந்து 30.2 கி.மீ தொலைவிலும், ஜகதால் ரயில் நிலையத்தில் இருந்து 33.2 கி.மீ தொலைவிலும், கங்கினாரா ரயில் நிலையத்தில் இருந்தது 35.1 கி.மீ தொலைவிலும் உள்ளது. ரயில் இணைப்புகள் கொல்கத்தா புறநகர் ரயில்வே அமைப்பின் ஒரு பகுதியாகும். கொல்கத்தாவிலிருந்து பட்பாராவுக்கு சுமார் ஒரு மணி நேரத்தில் ரயிலில் செல்லலாம். மேலும் இந்நகரிற்கான ஹூக்லி ஆற்றின் படகு சேவையும் காணப்படுகின்றது.
# பட்பாரா

## போக்குவரத்து

### பயணிகள்

நகரைச் சுற்றியுள்ள பகுதிகளில் இருந்து மொத்தம் 32 லட்சம் பேர் தினமும் கொல்கத்தாவுக்கு பணிகளுக்காக வருகை தருகின்றார்கள். சீல்தா-கிருஷ்ணநகர் பிரிவில் 30 ரயில் நிலையங்களில் இருந்து பயணிகளை ஏற்றிச் செல்லும் 34 ரயில்கள் உள்ளன. சீடா-சாந்திபூர் பிரிவில் 32 ரயில்கள் 29 நிலையங்களில் இருந்து பயணிகளை ஏற்றிச் செல்கின்றன.
# கருங்கடல் பிராந்தியம்

**கருங்கடல் பிராந்தியம்** (*Black Sea Region*, ) என்பது துருக்கியின் புவியியல் பகுதி ஆகும்.  
இதன் மேற்கில் மர்மாரா பிராந்தியம், தெற்கே மத்திய அனடோலியா பிராந்தியம், தெற்கில் மத்திய அனதோலியா பிராந்தியம், தென்கிழக்கில் கிழக்கு அனடோலியா பிராந்தியம், வடகிழக்கில் ஜார்ஜியா குடியரசு மற்றும் வடக்கே கருங்கடல் ஆகியவை எல்லைகளாக உள்ளன.
# கருங்கடல் பிராந்தியம்

## உட்பிரிவு

- **மேற்கு கருங்கடல்** பிரிவு
- **உள் மேற்கு கருங்கடல்** பகுதி
- **குரி மலைகள்** பகுதி
- **மத்திய கருங்கடல்** பிரிவு
- **கனிக் மலைகள்** பகுதி
- **உள் மத்திய கருங்கடல்** பகுதி
- **கிழக்கு கருங்கடல்** பிரிவு
- **கிழக்கு கருங்கடல் கடற்கரை** பகுதி
- **மேல் கெல்கிட் - கோர்ச்** குள்ளே
# கருங்கடல் பிராந்தியம்

## மாகாணங்கள்

கருங்கடல் பிராந்தியத்தில் முழுவதுமாக உள்ள மாகாணங்கள்:  
- அமஸ்ய மாகாணம்
- பார்ட்டன் மாகாணம்
- கீரேசன் மாகாணம்
- கஸ்தமோனு மாகாணம்
- கராபுக் மாகாணம்
- ஒர்து மாகாணம்
- ரைஸ் மாகாணம்
- சாம்சூன் மாகாணம்
- சாகர்யா மாகாணம்
- தோகத் மாகாணம்
- டிராப்சன் மாகாணம்
- சோங்குல்டக் மாகாணம்
- ஆர்ட்வின் மாகாணம்
- கோரம் மாகாணம்
- பேபர்ட் மாகாணம்
- டுஸ்ஜ மாகாணம்
# கருங்கடல் பிராந்தியம்

## மக்கள் தொகை

2010 மக்கள் தொகை கணக்கெடுப்பின் அடிப்படையில் கருங்கடல் பிராந்தியத்தின் மக்கள் தொகையானது 8,439,213 ஆகும். இதில் நகரங்களில் வாழ்பவர்கள் 4,137,166 பேரும், கிராமங்களில் வாழ்பவர்கள் 4,301,747 பேரும் உள்ளனர்.. துருக்கியின் ஏழு பிராந்தியங்களில் இந்த பிராந்தியத்திலேயே, நகர்ப்புறங்களை விட கிராமப்புறங்களில் அதிக மக்கள் வாழ்கின்றனர்.  
பிராந்தியத்தில் வாழ்பவர்களில் பெரும்பான்மையானவர்கள் துருக்கியர்கள் என்றாலும், இப்பகுதியின் கிழக்கில் லாஸ் மக்கள் வசிக்கின்றனர். இவர்கள் கார்ட்வெலி மொழிகள் பேசும் மக்களாவர். இது சியார்சிய மொழியுடன் நெருங்கிய தொடர்புடையது மற்றும் இவர்கள் ஒட்டோமான் காலத்தின் பிற்பகுதியில் ஜார்ஜிய மரபுவழியிலிருந்து இஸ்லாத்துக்கு மதத்திற்கு மாறியவர்கள் மேலும் முஸ்லீம் ஜார்ஜியர்கள், ஹெம்சின், இஸ்லாத்துக்கு மாறிய ஆர்மீனியர்கள், மற்றும் 17 ஆம் நூற்றாண்டில் இஸ்லாமிற்கு மாறிய போன்டிக் கிரேக்கர்கள் போன்றோர்கள் உள்ளனர். கிறித்தவ போன்டிக் கிரேக்கர்களின் என்பது ஒரு பெரிய சமூகம் (மக்கள் தொகையில் சுமார் 25%) ஆகும். 1920 கள் வரை பான்டசு பகுதி முழுவதும் (வடகிழக்கு துருக்கி / ரஷ்ய காகசஸ் உள்ளிட்ட டிராப்ஸன் மற்றும் கார்ஸ் உட்பட), 2010 வரை ஜார்ஜியா மற்றும் ஆர்மீனியாவின் சில பகுதிகளில், அவர்களின் சொந்த பழக்கவழக்கங்கள் மற்றும் கிரேக்க மொழியையின் பேச்சுவழக்கு போன்றவற்றை பாதுகாத்து வந்தனர். இவர்களில் பெரும்பான்மையானவர்கள் முக்கியமாக கிரேக்கத்திற்கு சென்றுவிட்டனர். இருப்பினும், பெரும்பாலான முஸ்லீம் பொன்டிக் கிரேக்கர்கள் துருக்கியில் இருக்கின்றனர்.
# கருங்கடல் பிராந்தியம்

## நிலவியல்

கருங்கடல் பிராந்தியத்தில் செங்குத்தான பகுதிகள் உள்ளன. இந்த பாறை நிறைந்த கரையோர மலைத்தொடர்களின் வழியாக ஆறுகள் அருவிகாளக விழுகின்றன. சில பெரிய ஆறுகள், போன்டிக் மலைகள் (டோசு கரடெனிஸ் டாஸ்லாரே) வழியாக அவற்றை வெட்டிக்கொண்டு பாய்கின்றது. மேலும் இது துணை நதிகளைக்யும் கொண்டுள்ளது, கடற்கரையிலிருந்து உள்நாட்டிற்குள் செல்ல சில குறுகிய பள்ளத்தாக்குகளுகள் மட்டுமே உள்ளன. ஏனெனில் மேற்கில் 1,525 முதல் 1,800 மீட்டர் உயரமும், கிழக்கில் 3,000 முதல் 4,000 மீட்டர் உயரமும் கொண்ட காஸ்கர் மலைகளின் மலை முகடுகள் உள்ளன. இவை கடற்கரையை உட்புறப் பகுதியை பிரிக்கக்கூடிய கிட்டத்தட்ட உடைக்கப்பட முடியாத சுவரை போல உள்ளன. வடமேற்கில் எதிர்கொள்ளும் உயர்ந்த சரிவுகள் அடர்த்தியான காடுகளாக இருக்கின்றன. இந்த இயற்கை அரண்கள் காரணமாக, கருங்கடல் கடற்கரை பகுதியானது வரலாற்று ரீதியாக அனடோலியாவிலிருந்து தனிமைப்படுத்தப்பட்டுள்ளது.  
கருங்கடல் கடற்கரையின் லேசான, ஈரமான கடல் காலநிலை வணிக வேளாண்மையை லாபகரமாக்குகிறது. மேற்கில் சோங்குல்டக்கிலிருந்து கிழக்கில் ரைஸ் வரை நீளும், குறுகிய கரையோரப் பகுதி பல இடங்களில் வளமான, தீவிரமாக பயிரிடப்பட்ட வடிநிலமாக விரிவடைகிறது. சம்சூன் பகுதியானது, நடுப்பகுதிக்கு அருகில் உள்ளது. இது புகையிலை வளரும் முக்கியப் பகுதியாகும்; அதன் கிழக்கே ஏராளமான ஆரஞ்சுவகை தோப்புகள் உள்ளன. கிழக்கு சம்சூனுக்கு கிழக்கே ட்ரேப்சோனை சுற்றியுள்ள பகுதிகள் ஹேசல்நட் உற்பத்திக்கு உலகப் புகழ் பெற்ற ஒன்றாகும்.மேலும் கிழக்கே ரைஸ் பிராந்தியத்தில் ஏராளமான தேயிலைத் தோட்டங்கள் உள்ளன. மலை சரிவுகள் உட்பட அனைத்து பகுதிகளிலும் சாகுபடி பகுதிகளாகவோ அல்லது மேய்ச்சல் நிலங்களாக உள்ளன. காரணம் இவை மிகவும் செங்குத்தானவை அல்ல. கருங்கடல் பிராந்தியத்தின் மேற்கு பகுதி, குறிப்பாக சோங்குல்டக் பகுதி நிலக்கரி சுரங்க மற்றும் கனரக தொழில்துறையின் மையமாகும்.
# கருங்கடல் பிராந்தியம்

## இதனையும் காண்க

- மத்திய அனதோலியா பிராந்தியம்
- கிழக்கு அனடோலியா பிராந்தியம்
- தென்கிழக்கு அனதோலியா பிராந்தியம்
- மத்தியத்தரைக் கடல் பிராந்தியம்
- ஏஜியன் பிராந்தியம்
- அனத்தோலியா
# துடுப்பாட்ட சொல்லியல்

துடுப்பாட்டத்தில் பயன்படுத்தப்படும் சொற்களின் பட்டியல்:  
அ | ஆ | இ | ஈ | உ | ஊ | எ | ஏ | ஐ | ஒ | ஓ | ஃ க | ங | ச | ஞ | ட | ண | த | ந |ப | ம | ய | ர | ல | வ | ழ | ள | ற | ன
__NOTOC__
# துடுப்பாட்ட சொல்லியல்

## அ

### அகல வீச்சு (wide)

- வீசப்பட்ட பந்து முறையற்ற வகையில் மட்டையாளரை விட்டு அகன்று செல்வது. இதன் விளைவாக மட்டையாடும் அணிக்கு கூடுதல் ஓட்டம் வழங்கப்படும். ஒவ்வொரு நிறைவிலும் வீசப்படும் ஆறு முறையான வீச்சுகளில் அகல வீச்சு சேர்க்கப்படாது என்பதால் அதை ஈடுசெய்யும் வகையில் கூடுதலாக ஒரு வீச்சு இடம்பெறும்.
# துடுப்பாட்ட சொல்லியல்

## அ

### அரைநூறு (half century)

- மட்டையாளர் 50 ஓட்டங்களை எட்டுவது. இது உயர்வரிசை மட்டையாளருக்குக் குறிப்பிடத்தக்க சாதனையாகவும் கீழ்வரிசை மட்டையாளருக்கு சிறந்த சாதனையாகவும் கருதப்படுகிறது.
# துடுப்பாட்ட சொல்லியல்

## அ

### அறிவித்தல் (declaration)

- தனது அணியின் ஆட்டத்தை முடித்துக் கொள்வதாக தலைவர் அறிவித்தல்
# துடுப்பாட்ட சொல்லியல்

## அ

### அனைத்திழப்பு (all out)

- அணியின் பத்து மட்டையாளர்களும் ஆட்டமிழத்தல்
# துடுப்பாட்ட சொல்லியல்

## ஆ

### ஆடுபவர் (striker)

- பந்துவீச்சை எதிர்கொள்ளத் தயாராக நிற்கும் மட்டையாளர்
# துடுப்பாட்ட சொல்லியல்

## ஆ

### ஆட்ட நாயகன் (man of the match)

- ஆட்டத்தின் சிறந்த வீரருக்கு வழங்கப்படும் விருது
# துடுப்பாட்ட சொல்லியல்

## ஆ

### ஆட்ட நேரம் (playing time)

- விளையாடும் நேர அளவு
# துடுப்பாட்ட சொல்லியல்

## ஆ

### ஆட்ட நேர முடிவு (stumps)

- ஒன்றிற்கும் மேற்பட்ட நாட்கள் நடைபெறும் போட்டியில் அன்றைய நாளின் ஆட்ட நேரம் முடிவடைதல் (எ-டு: முதல் நாள் ஆட்ட நேர முடிவு, *stumps on day 1*)
# துடுப்பாட்ட சொல்லியல்

## ஆ

### **ஆட்டப்பகுதி (innings)**

- ஆட்டத்தின் பகுதி- ஒரு அணி அல்லது அதன் மட்டையாளர் தங்களின் முறை வரும்போது களமிறங்கி விளையாடுவதைக் குறிக்கும்.
# துடுப்பாட்ட சொல்லியல்

## ஆ

### ஆட்டமிழப்பு (out)

- மட்டையாளர் ஆட்டமிழந்து வெளியேறுதல்
# துடுப்பாட்ட சொல்லியல்

## ஆ

### ஆறு (six)

- மட்டையாளர் அடித்த பந்து நிலத்தில் பட்டு எகிறாமல் எல்லையைத் தாண்டிச் செல்வது- இதனால் மட்டையாளருக்கும் அவரது அணிக்கும் 6 ஓட்டங்கள் கிடைக்கும்
# துடுப்பாட்ட சொல்லியல்

## இ

### இரவுக் காவலர் (night watchman)

- ஒளிக்குறைந்த நேரத்தில் ஒரு நாளின் ஆட்டநேரத்தில் மீதமுள்ள நிறைவுகளை ஆடுவதற்காக களமிறக்கப்படும் கீழ்வரிசை மட்டையாளர். ஆட்டநேரம் முடியும் வரை களத்தில் தன்னுடன் உள்ள அணியின் முக்கியமான மட்டையாளரை ஆட்டமிழக்காமல் காப்பாற்றுவதே இவரது பணியாகும்.
# துடுப்பாட்ட சொல்லியல்

## இ

### இரவுணவு (dinner)

- பகல்/இரவுத் தேர்வுப் போட்டியில் வழங்கப்படும் உணவு இடைவேளை
# துடுப்பாட்ட சொல்லியல்

## இ

### இரட்டையடி (hit the ball twice)

- வீசப்பட்ட பந்தை தனது மட்டையால் இருமுறை அடித்தால் மட்டையாளர் ஆட்டமிழப்பார். எனினும் இழப்பைக் காக்கும் நோக்கில் அடித்திருந்தால் ஆட்டமிழக்க மாட்டார்.
# துடுப்பாட்ட சொல்லியல்

## இ

### இலக்கு (wicket)

- குச்சிகளும் மரத்துண்டுகளும் கொண்டு அமைக்கப்படும் கருவி;
- வீசுகளம்.
# துடுப்பாட்ட சொல்லியல்

## இ

### இலக்கு கவனிப்பாளர் (wicket-keeper)

- மட்டையாடுபவருக்கு அருகில் உள்ள இலக்கின் பின்பு நிற்கும் களத்தடுப்பு வீரர். களத்தடுப்பு அணியில் இவருக்கு மட்டுமே கையுறைகளும் கால் பட்டைகளும் அணிய அனுமதி வழங்கப்படுகிறது.
# துடுப்பாட்ட சொல்லியல்

## இ

### இலக்குக் குச்சி (stump)

- இழப்பின் ஒரு பகுதி- ஒரு இழப்பில் மூன்று செங்குத்தான மரக்குச்சிகள் இருக்கும்
# துடுப்பாட்ட சொல்லியல்

## இ

### இலக்கு வீழ்த்தல் (stumping)

- மட்டையாளரை ஆட்டமிழக்கச் செய்யும் முறைகளில் ஒன்று- மட்டையாளர் தனது எல்லைக்கோட்டை விட்டு தாண்டியிருக்கும்போது வீசப்பட்ட பந்தைப் பிடித்து இழப்புக் கவனிப்பாளர் அவருக்கு அருகில் உள்ள இழப்பை அடித்து அதன் மேலுள்ள மரத்துண்டுகளை விழச்செய்தால் மட்டையாளர் ஆட்டமிழப்பார்
# துடுப்பாட்ட சொல்லியல்

## இ

### இலக்கு வீச்சு (bowled)

- வீசப்படும் பந்து மட்டையாடுபவருக்கு அருகில் உள்ள இழப்பைத் தாக்குவது- இது மட்டையாளரை ஆட்டமிழக்கச் செய்யும் முறைகளில் ஒன்றாகும்.
# துடுப்பாட்ட சொல்லியல்

## இ

### இலக்கு அடி (hit wicket)

- வீசப்பட்ட பந்து மட்டையாளரின் மட்டை அல்லது உடல் பகுதியில் பட்டு இழப்பைத் தாக்குவது.
# துடுப்பாட்ட சொல்லியல்

## இ

### இலவச அடி (free hit)

- பிழை வீச்சை அடுத்து வீசப்படும் பந்தில் மட்டையாடுபவரை ஆட்டமிழக்கச் செய்ய இயலாது என்பதால் அவர் எவ்வித தயக்கமும் இன்றி பந்தை அடிப்பது.
# துடுப்பாட்ட சொல்லியல்

## இ

### இழப்பின் போது (fall of wicket)

- மட்டையாளர் ஆட்டமிழந்தபோது அவரது அணி எடுத்திருந்த ஓட்டங்கள்
# துடுப்பாட்ட சொல்லியல்

## இ

### இழப்பு (loss)

- மட்டையாளரின் ஆட்டமிழப்பு
# துடுப்பாட்ட சொல்லியல்

## இ

### இழப்புக்கு ஓட்டங்கள் விகிதம் (runs per wicket ratio)

- குழுநிலைப் போட்டிகளின் புள்ளிப்பட்டியலில் அணிகளுக்கான தரவரிசையை நிர்ணயிக்கும் முறை
# துடுப்பாட்ட சொல்லியல்

## இ

### இறுதிக்கட்ட நிறைவுகள் (death overs)

- ஒரு போட்டியின் இறுதிக்கட்டத்தில் வீசப்படும் நிறைவுகள்
# துடுப்பாட்ட சொல்லியல்

## இ

### இறுதிக்கட்ட வீச்சாளர் (death bowler)

- ஒரு போட்டியில் இறுதிக்கட்ட நிறைவுகளை வீசும் பந்துவீச்சாளர்
# துடுப்பாட்ட சொல்லியல்

## உ

### உள்-மாறுவீச்சு (in-swing)

- வீசப்படும் பந்து மட்டையாளரின் எதிர்ப்பக்கத்தில் இருந்து நேர்ப்பக்கமாக மாறி எகிறுவது
# துடுப்பாட்ட சொல்லியல்

## எ

### எடுக்காத ஓட்டம் (bye)

- மட்டையாளர் எடுக்காமல் அவரது அணிக்கு கிடைக்கும் இலவச ஓட்டம். பொதுவாக மட்டையாளரின் மட்டை அல்லது உடலில் படாமல் செல்லும் பந்தை கவனிப்பாளர் பிடிக்கத் தவறும்போது எடுக்கப்படும் ஓட்டங்கள் மட்டையாளரின் கணக்கில் இல்லாமல் நேரடியாக அவரது அணியின் கணக்கில் சேர்க்கப்படும்.
# துடுப்பாட்ட சொல்லியல்

## எ

### எதிர் சுழல் (off spin)

- எதிர் பக்கத்தில் இருந்து நேர் பக்கமாக வீசப்படும் சுழல் வீச்சு
# துடுப்பாட்ட சொல்லியல்

## எ

### எதிர் விலகு (off break)

- தனது திசையில் இருந்து விலகிச் செல்லும் வகையில் வீசப்படும் எதிர் சுழல்
# துடுப்பாட்ட சொல்லியல்

## எ

### எதிர் நடு (mid off)

- எதிர்ப்பக்கத்தின் நடுவில் அமைந்துள்ள களத்தடுப்புப் பகுதி
# துடுப்பாட்ட சொல்லியல்

## எ

### எதிர் தொலைவு (long off)

- எதிர்ப்பக்கத்தின் தொலைவில் அமைந்துள்ள களத்தடுப்புப் பகுதி
# துடுப்பாட்ட சொல்லியல்

## எ

### எதிர் பக்கம் (off side)

- மட்டையாடுபவருக்கு எதிர் பக்கத்தில் அமைந்துள்ள களம். வலது-கை மட்டையாளருக்கு இடப்பக்கமும் இடது-கை மட்டையாளருக்கு வலப்பக்கமும் எதிர் பக்கங்களாகும்.
# துடுப்பாட்ட சொல்லியல்

## எ

### எல்லை (boundary)

- ஆடுகளத்தின் எல்லை
- நான்கு ஓட்டங்கள்
# துடுப்பாட்ட சொல்லியல்

## ஐ

### ஐவீழ்த்தல் (five-wicket haul)

- ஒரே ஆட்டப் பகுதியில் ஒரு பந்துவீச்சாளர் ஐந்து மட்டையாளர்களை வீழ்த்துவது
# துடுப்பாட்ட சொல்லியல்

## ஒ

### ஒதுக்கீடு நாள் (reserve day)

- மழையால் இடைநிறுத்தப்பட்ட போட்டியை தொடர்வதற்காக ஒதுக்கப்படும் நாள். இது வரையிட்ட நிறைவுப் போட்டிகளின் முக்கியமான கட்டத்தில் மட்டுமே பயன்படுத்தப்படுகிறது.
# துடுப்பாட்ட சொல்லியல்

## ஒ

### ஒளிக்குறைவு (bad light)

- ஆடுகளத்தில் உள்ள கதிரவ ஒளி பந்தை அடையாளம் காணமுடியாத அளவுக்கு குறைவாக இருந்தால் ஆட்டநேரம் முடிவதாக நடுவர் அறிவிப்பார். பொதுவாக செயற்கை ஒளிதரும் விளக்குகள் இல்லாத அரங்குகளில் இந்நிலை ஏற்படும்.
# துடுப்பாட்ட சொல்லியல்

## ஒ

### ஒற்றை (single)

- இழப்புகளுக்கிடையே ஒருமுறை ஓடுவதால் மட்டையாளருக்கு கிடைக்கும் ஓட்டம்
# துடுப்பாட்ட சொல்லியல்

## ஓ

### ஓட்ட இலக்கு (target)

- தனது எதிரணியை வீழ்த்துவதற்காக ஒரு அணி எடுக்க வேண்டிய மொத்த ஓட்டங்களின் எண்ணிக்கை. இது எதிரணி எடுத்த ஓட்டங்களை விட ஒரு ஓட்டம் கூடுதலாக இருக்கும். மழையால் பாதிக்கும் வரையிட்ட நிறைவுப் போட்டிகளில் டலூ முறையைக் கொண்டு இலக்கு மாற்றியமைக்கப்படும்
# துடுப்பாட்ட சொல்லியல்

## ஓ

### ஓட்ட சராசரி (batting average)

- ஒரு மட்டையாளரின் மொத்த ஓட்டங்களை அவரது மொத்த ஆட்டமிழப்புகளின் எண்ணிக்கையைக் கொண்டு வகுப்பதன் மூலம் கிடைக்கும் அளவு
# துடுப்பாட்ட சொல்லியல்

## ஓ

### ஓட்டத் துரத்தல் (run chase)

- போட்டியில் வெற்றி பெறத் தேவையான ஓட்டங்களைத் துரத்துதல்
# துடுப்பாட்ட சொல்லியல்

## ஓ

### ஓட்ட விகிதம் (run rate)

- ஒவ்வொரு நிறைவிற்கும் எடுக்கப்பட்ட ஓட்டங்களின் சராசரி எண்ணிக்கை
# துடுப்பாட்ட சொல்லியல்

## ஓ

### ஓட்ட வீழ்த்தல் (run out)

- வீசுகளத்தில் ஓடிக்கொண்டிருக்கும் மட்டையாளர் வரைகோட்டைத் தொடும் முன்பு அதன் அருகிலுள்ள இழப்பை களத்தடுப்பு வீரருள் ஒருவர் பந்தால் தாக்குவதன் மூலம் மட்டையாளரை ஆட்டமிழக்கச் செய்வது
# துடுப்பாட்ட சொல்லியல்

## ஓ

### ஓட்டம் (run)

- மதிப்பெண்களின் அலகு
# துடுப்பாட்ட சொல்லியல்

## ஓ

### ஓய்வு (retire)

- காயம் அல்லது உடல்நலக்குறைவு காரணமாக போட்டியில் இருந்து விலகிய வீரர். இவர் போட்டியின் எந்த நேரத்திலும் களத்திற்கு திரும்பி வந்து ஆட்டத்தை விட்ட இடத்தில் இருந்து தொடர்ந்து விளையாடலாம்.
# துடுப்பாட்ட சொல்லியல்

## ஓ

### ஓய்வகம் (pavilion)

- அரங்கில் வீரர்கள் ஓய்வெடுப்பதற்காக அமைந்துள்ள பகுதி
# துடுப்பாட்ட சொல்லியல்

## க

### கடைநிலை வீரர்கள் (tail-enders)

- மட்டையாடும் அணியின் கீழ்வரிசையில் களமிறங்கும் வீரர்கள்
# துடுப்பாட்ட சொல்லியல்

## க

### கவனிப்பாளர் (keeper)

- இழப்புக் கவனிப்பாளரின் சுருக்கப் பெயர்
# துடுப்பாட்ட சொல்லியல்

## க

### கழுகுப் பார்வை (hawk-eye)

- மட்டையாளரின் மட்டையில் படாமல் இருந்தால் பந்து எந்த வழியில் சென்றிருக்கும் என்பதைக் கணினி தொழில்நுட்ப உதவியுடன் கணிக்கும் முறை
# துடுப்பாட்ட சொல்லியல்

## க

### கவனிப்பாளரிடம் பிடிபடுதல் (caught behind)

- மட்டையாளர் தனக்கு பின்னால் உள்ள இழப்புக் கவனிப்பாளரிடம் பிடிபடுதல்
# துடுப்பாட்ட சொல்லியல்

## க

### களத்தடுப்பாளர் (fielder)

- களத்தடுப்பில் ஈடுபடும் வீரர். ஒரு அணியில் இழப்புக் கவனிப்பாளர், பந்து வீச்சாளர் ஆகிய இருவரையும் தவிர மற்ற அனைவரும் களத்தடுப்பாளர்களாக இருப்பர்.
# துடுப்பாட்ட சொல்லியல்

## க

### களத்தடுப்பு (fielding)

- மட்டையாடுபவர் அடிக்கும் பந்தை எதிர்கொண்டு தடுக்கும் பணி
# துடுப்பாட்ட சொல்லியல்

## க

### கள இடைமறிப்பு (obstructing the field)

- மட்டையாளர், களத்தடுப்பு அணியை தனது சொல் அல்லது நடவடிக்கை மூலம் அவர்களைப் பணி செய்ய விடாமல் இடைமறித்தால் அவர் ஆட்டமிழப்பார்.
# துடுப்பாட்ட சொல்லியல்

## க

### காத்திருப்பவர் (non-striker)

- மட்டையாடுபவருக்கு எதிர்முனையில் காத்திருக்கும் மட்டையாளர்
# துடுப்பாட்ட சொல்லியல்

## க

### காலடி வீச்சு (yorker)

- மட்டையாளரின் காலடிக்கு அருகில் வீசப்படும் பந்து
# துடுப்பாட்ட சொல்லியல்

## க

### கால் பக்கம் (leg side)

- ஆடுகளத்தில் மட்டையாடுபவர் முன் வைத்திருக்கும் காலின் பக்கத்தில் அமைந்திருக்கும் பகுதி. இது நேர் பக்கம் என்றும் அறியப்படுகிறது. வலது-கை மட்டையாளருக்கு வலதுப் பகுதியும் இடது கை மட்டையாளருக்கு இடதுப் பகுதியும் காற்புறங்களாகும்.
# துடுப்பாட்ட சொல்லியல்

## க

### கூடுதல்கள் (extras)

- மட்டையாளர் எடுக்கமால் அணிக்கு இலவசமாகக் கிடைக்கும் கூடுதல் ஓட்டங்கள்-
# துடுப்பாட்ட சொல்லியல்

## க

### கூட்டாண்மை (partnership)

- களத்தில் உள்ள இரு மட்டையாளர்களும் கூட்டாக இணைந்து எடுத்த மொத்த ஓட்டங்கள்.
# துடுப்பாட்ட சொல்லியல்

## க

### கையுறைகள் (gloves)

- கையில் பாதுகாப்புக்காக அணியப்படும் உறை- இதை மட்டையாளரும் இழப்புக் கவனிப்பாளரும் அணிந்திருப்பர்.
# துடுப்பாட்ட சொல்லியல்

## ச

### சமநிலை (tie)

- இரு அணிகளும் எடுத்த ஓட்டங்கள் சமநிலையில் முடிதல்
# துடுப்பாட்ட சொல்லியல்

## ச

### சராசரி (average)

- வீச்சு சராசரி என்பது பந்துவீச்சாளர் வீசிய மொத்த வீச்சுகளையும் அவர் வீழ்த்தல்களால் வகுப்பதன் மூலம் கிடைக்கும் அளவு  
- ஓட்ட சராசரி என்பது மட்டையாளரின் மொத்த ஓட்டங்களை அவரது மொத்த ஆட்டமிழப்புகளின் எண்ணிக்கையைக் கொண்டு வகுப்பதன் மூலம் கிடைக்கும் அளவு.
# துடுப்பாட்ட சொல்லியல்

## ச

### சிறப்பு நிறைவு (super over)

- வரையிட்ட நிறைவுப் போட்டிகளில் சமநிலை ஏற்படும் போது வெற்றியாளரைத் தீர்மானிக்க பயன்படுத்தப்படும் முறை  
-
# துடுப்பாட்ட சொல்லியல்

## ச

### சுழிய இழப்பு (duck)

- எந்த ஓட்டமும் எடுக்காமல் சுழியத்தில் ஆட்டமிழந்த மட்டையாளர்
# துடுப்பாட்ட சொல்லியல்

## ச

### சுற்றுப்பயணம் (tour)

- ஒரு அணி தனது எதிரணியுடன் விளையாட சொந்த நாட்டில் இருந்து வெளிநாட்டிற்குற்ப் பயணம் செய்து விளையாடுத
# துடுப்பாட்ட சொல்லியல்

## ச

### செயலற்ற பந்து (dead ball)

- வீசப்படும் பந்து செயலற்ற நிலையில் இருக்கும் போது ஓட்ட இழப்போ ஆட்டமிழப்போ செய்ய இயலாது. ஒவ்வொரு வீச்சிற்கு பிறகும் நடுவர் தனது சைகையால் பந்தின் செயலற்ற நிலையை அறிவிப்பார். அதன்பிறகு அடுத்த வீச்சு வரை அது செயலற்ற நிலையில் இருக்கும்.
# துடுப்பாட்ட சொல்லியல்

## ட

### டக்வொர்த்-லூயிஸ் முறை (Duckworth-Lewis method)

- மழையால் பாதிக்கப்பட்ட வரையிட்ட நிறைவுப் போட்டியில் வெற்றியாளர் அல்லது வெற்றிக்குத் தேவையான இலக்கை நிர்ணயிக்கப் பயன்படுத்தப்படும் கணித முறை
# துடுப்பாட்ட சொல்லியல்

## த

### தலைவர் (captain)

- அணியை வழிநடத்தும் வீரர்
# துடுப்பாட்ட சொல்லியல்

## த

### திறன் விகிதம் (strike rate)

1. (மட்டையாட்டம்) மட்டையாளர் ஒவ்வொரு 100 வீச்சுகளுக்கும் எடுத்த மொத்த ஓட்டங்களின் சராசரி அளவு
1. (பந்துவீச்சு) பந்துவீச்சாளர் ஒவ்வொரு வீழ்த்ததலுக்கும் வீசிய மொத்த வீச்சுகளின் சராசரி அளவு
# துடுப்பாட்ட சொல்லியல்

## த

### துடுப்பாட்டக்காரர் (cricketer)

- துடுப்பாட்டம் விளையாடும் வீரர்
# துடுப்பாட்ட சொல்லியல்

## த

### துள்ளு வீச்சு (bouncer)

- வீசப்படும் பந்து மட்டையாளரின் தலைக்கு அருகில் உயரமாகத் துள்ளிச் செல்வது
# துடுப்பாட்ட சொல்லியல்

## த

### தேர்வுப் போட்டி (test match)

- உயர்தரம் கொண்ட துடுப்பாட்டப் போட்டி வகை. .பொதுவாக 5 நாட்கள் வரை நடைபெறும். இரு அணிகளுக்கும் இரண்டு பகுதிகள் என்ற வீதத்தில் மொத்தம் 4 ஆட்டப்பகுதிகள் இடம்பெறும்.
# துடுப்பாட்ட சொல்லியல்

## த

### தேவைப்படும் ஓட்ட விகிதம் (required run rate)

- மட்டையாடும் அணிக்கு வெற்றிபெறத் தேவைப்படும் ஓட்ட விகிதம்
# துடுப்பாட்ட சொல்லியல்

## த

### தொடக்க வீரர் (opener)

- மட்டையாடும் அணியில் முதல் பந்துவீச்சை எதிர்கொள்ளும் மட்டையாளர்  
- பந்துவீசும் அணியில் முதல் பந்தை வீசும் பந்துவீச்சாளர்.
# துடுப்பாட்ட சொல்லியல்

## த

### தொப்பி (cap)

- களத்தடுப்பு வீரர்கள் தலையில் அணியும் உடுப்பு. பன்னாட்டுப் போட்டியில் முதன்முதலாக அறிமுகமாகும் வீரருக்கு தொப்பி அணிவித்து அணியில் சேர்ப்பது வழக்கம்.
# துடுப்பாட்ட சொல்லியல்

## ந

### நடுவர் (umpire)

- துடுப்பாட்ட விதிமுறைகளை செயல்படுத்துபவர்- களத்தில் இரு நடுவர்களும் களத்திற்கு வெளியே மூன்றாம் நடுவரும் இருப்பர்
# துடுப்பாட்ட சொல்லியல்

## ந

### நடுவர் முடிவு மீளாய்வு முறைமை (umpire decision review system)

- கள நடுவரின் முடிவை மீளாய்வு செய்யும்படி மூன்றாம் நடுவரிடம் முறையிடுவது. மூன்றாம் நடுவர் தொழில்நுட்ப உதவியுடன் முடிவெடுத்து அறிவிப்பார்
# துடுப்பாட்ட சொல்லியல்

## ந

### நடுவரிசை (middle order)

- மட்டையாடும் வரிசையில் 5 முதல் 7 வரை உள்ள இடங்களில் களமிறங்கும் மட்டையாளர்கள். பொதுவாக இந்த வரிசையில் அணியின் பன்முக வீரர்களும் இழப்புக் கவனிப்பாளரும் இருப்பர்
# துடுப்பாட்ட சொல்லியல்

## ந

### நழுவு (slip)

- களத்தடுப்பு இடங்களில் ஒன்று. மட்டையாளரின் மட்டையில் நழுவிச் செல்லும் பந்தைப் பிடிக்கும் இடம் என்பதால் இவ்வாறு அழைக்கப்படுகிறது. இது எதிர் பக்கத்தில் அமைந்திருக்கும்.
# துடுப்பாட்ட சொல்லியல்

## ந

### நாணயச்சுழற்சி (toss)

- நாணயத்தை சுழற்றி எறிவதன் மூலம் இரு அணிகளில் எந்த அணியின் தலைவருக்கு மட்டையாட்டம் அல்லது களத்தடுப்பைத் தேர்வு செய்ய உரிமையுள்ளது என்பதைத் தீர்மானிக்கும் முறை
# துடுப்பாட்ட சொல்லியல்

## ந

### நான்கு (four)

- அடிக்கப்பட்ட பந்து நிலத்தில் பட்ட பிறகு எல்லையைத் தொடுவதன் மூலம் நான்கு ஓட்டங்கள் கிடைக்கும்
# துடுப்பாட்ட சொல்லியல்

## ந

### நிகர ஓட்ட விகிதம் (net run rate)

- ஒரு போட்டியில் ஒரு அணி எடுத்த ஓட்ட விகிதத்தை அதன் எதிரணியின் ஓட்ட விகிதத்தால் கழிப்பதன் மூலம் கிடைக்கும் அளவு  
- ஒரு தொடரில் நிகர ஓட்ட விகிதம் கணக்கிடப்படும் முறை: (மொத்தம் எடுத்த ஓட்டங்கள்) / (மொத்தம் ஆடிய நிறைவுகள்) – (மொத்தம் விட்டுக்கொடுத்த ஓட்டங்கள்) / (மொத்தம் வீசிய நிறைவுகள்).
# துடுப்பாட்ட சொல்லியல்

## ந

### நிறைவு (over)

- ஒரு பந்துவீச்சாளரின் முறையான ஆறு வீச்சுகளை உள்ளடக்கிய அளவு
# துடுப்பாட்ட சொல்லியல்

## ந

### நிறைவு விகிதம் (over rate)

- ஒரு மணி நேரத்தில் வீசப்பட்ட மொத்த நிறைவுகள்
# துடுப்பாட்ட சொல்லியல்

## ந

### நீளம் (length)

- வீசுகளத்தில் வீசப்படும் பந்து எகிறிச்செல்லும் நீளம்
# துடுப்பாட்ட சொல்லியல்

## ந

### நூறு (century)

- ஒரு மட்டையாளர் நூறு ஓட்டங்கள் எடுத்தல்.
# துடுப்பாட்ட சொல்லியல்

## ந

### நேர் சதுரம் (square leg)

- நேர் பக்கத்திற்கு சதுரமாக அமைந்துள்ள பகுதி
# துடுப்பாட்ட சொல்லியல்

## ந

### நேர் சுழல் (leg spin)

- நேர் பக்கத்தில் இருந்து எதிர் பக்கமாக வீசப்படும் சுழல் வீச்சு
# துடுப்பாட்ட சொல்லியல்

## ந

### நேர் தொலைவு (long on)

- நேர் பக்கத்தின் தொலைவில் அமைந்துள்ள களத்தடுப்புப் பகுதி.
# துடுப்பாட்ட சொல்லியல்

## ந

### நேர் நடு (mid on)

- நேர்ப்பக்கத்தின் நடுவில் அமைந்துள்ள களத்தடுப்புப் பகுதி
# துடுப்பாட்ட சொல்லியல்

## ந

### நேர் பக்கம் (on side)

- மட்டையாடுபவருக்கு நேர் பக்கத்தில் அமைந்துள்ள களம். இது மட்டையாடுபவர் முன்வைத்திருக்கும் காலுக்கு அருகில் அமைந்துள்ளதால் கால் பக்கம் என்றும் அறியப்படுகிறது. வலது-கை மட்டையாளருக்கு இடப்பக்கமும் இடது கை மட்டையாளருக்கு வலப்பக்கமும் நேர் பக்கங்களாகும்.
# துடுப்பாட்ட சொல்லியல்

## ந

### நேர் விலகு (leg break)

- தனது திசையில் இருந்து விலகிச் செல்லும் வகையில் வீசப்படும் நேர் சுழல்
# துடுப்பாட்ட சொல்லியல்

## ந

### நேரடி வீச்சு (clean bowled)

- வீச்சாளர் வீசும் பந்து மட்டையாடுபவரின் மட்டை அல்லது உடலில் படாமல் நேரடியாக இழப்பைத் தாக்குவது
# துடுப்பாட்ட சொல்லியல்

## ந

### நேரடித் தாக்கு (direct hit)

- வீசப்பட்ட பந்தைக் கொண்டு களத்தடுப்பாளர் நேரடியாக இழப்பை நோக்கி வீசித் தாக்குவதன் மூலம் மட்டையாளரை ஆட்டமிழக்கச் செய்வது.
# துடுப்பாட்ட சொல்லியல்

## ப

### பகல்/இரவுத் துடுப்பாட்டம் (day/night cricket)

- பகலில் தொடங்கி இரவில் முடியும் துடுப்பாட்டப் போட்டி. கதிரவன் மறைந்த பிறகு ஒளிவிளக்குகளின் உதவியுடன் போட்டி நடைபெறும்
# துடுப்பாட்ட சொல்லியல்

## ப

### பதினொருவர் (eleven)

- ஒரு அணியில் உள்ள பதினொரு வீரர்கள்
# துடுப்பாட்ட சொல்லியல்

## ப

### பந்து (ball)

- மட்டையாளரை நோக்கி பந்துவீச்சாளர் வீசும் உருளைவடிவப் பொருள். இது தனக்கு அருகில் உள்ள இழப்பைத் தாக்காத வகையில் மட்டையாளர் தனது மட்டையால் தடுத்தாடுவார்.
- வரையிட்ட நிறைவுப் போட்டிகளில் வெள்ளைநிறப் பந்துகளும் தேர்வுப் போட்டிகளில் சிவப்பு அல்லது இளஞ்சிவப்பு நிறப் பந்துகளும் பயன்படுத்தப்படுகின்றன.
# துடுப்பாட்ட சொல்லியல்

## ப

### பந்தை சேதப்படுத்துதல் (ball tampering)

- பந்தின் தன்மையை முறையற்ற வகையில் மாற்றுதல்
# துடுப்பாட்ட சொல்லியல்

## ப

### பந்தைக் கையாளல் (handled the ball)

- இது வீசப்படும் பந்தை மட்டையாளர் வேண்டுமென்றே கையால் தொடுவதைக் குறிக்கும். இது கள இடையூறாகக் கருதப்படுவதால் மட்டையாளர் ஆட்டமிழப்பார். எனினும் காயம் ஏற்படுவதைத் தடுக்கவே பந்தைக் கையாண்டிருந்தால் அது ஆட்டமிழப்பாகக் கருதப்படாது.
# துடுப்பாட்ட சொல்லியல்

## ப

### பன்முக வீரர் (all-rounder)

- பந்துவீச்சு, மட்டையாட்டம் ஆகிய இரண்டிலும் சிறந்து விளக்கும் துடுப்பாட்ட வீரர்.
# துடுப்பாட்ட சொல்லியல்

## ப

### பான இடைவேளை (drinks)

- போட்டியின் போது வழங்கப்படும் சிறு இடைவேளை. பொதுவாக அணியின் பன்னிரெண்டாவது வீரர் களத்திற்கு பானங்களை எடுத்து வந்து வீரர்களுக்கும் நடுவர்களுக்கும் அளிப்பார். குறிப்பாக வெப்ப நாடுகளில் இந்த இடைவேளை அதிகம் இடம்பெறுகிறது.
# துடுப்பாட்ட சொல்லியல்

## ப

### பிடித்தல் (catch)

- மட்டையாளர் அடித்த பந்து நிலத்தில் படும் முன்பே களத்தடுப்ப வீரர் ஒருவர் தனது கையால் பிடித்தல்- இதனால் மட்டையாளர் பிடிபடுவார்
# துடுப்பாட்ட சொல்லியல்

## ப

### பிடிபடுதல் (caught)

- மட்டையாளர் (மட்டை அல்லது மட்டையைப் பிடித்திருக்கும் கையுறையால்) அடித்த பந்து நிலத்தில் படும் முன்பே களத்தடுப்பு வீரரிடம் பிடிபடுதல்- இதனால் பிடிபட்ட மட்டையாளர் ஆட்டமிழப்பார்
# துடுப்பாட்ட சொல்லியல்

## ப

### பிழை வீச்சு (no ball)

- முறையற்ற வகையில் வீசப்படும் பந்து- இதன் விளைவாக மட்டையாடும் அணிக்கு கூடுதலாக ஒரு ஓட்டம் வழங்கப்படும். இது நிறைவில் ஒன்றாக கணக்கிடப்படாது என்பதால் அதை ஈடுசெய்யும் வகையில் பந்துவீச்சாளர் கூடுதலாக ஒருமுறை பந்துவீச வேண்டும். அந்த வீச்சில் மட்டையாளரை ஆட்டமிழக்கச் செய்ய இயலாது.
# துடுப்பாட்ட சொல்லியல்

## ப

### பிறழ் எதிர்ச்சுழல் (doosra)

- எதிர்ச்சுழலில் வீசப்படும் பந்து திசைமாறி எகிறுவது- இந்த வீச்சு முறை சக்லேன் முஸ்டாக் என்ற வீரரால் கண்டறியப்பட்டதாகும். தூஸ்ரா என்றால் உருதுமொழியில் *இரண்டாவது* என்று பொருள்.
# துடுப்பாட்ட சொல்லியல்

## ப

### பிறழ் நேர்ச்சுழல் (googly)

- நேர்ச்சுழலில் வீசப்படும் பந்து திசைமாறி எகிறுவது
# துடுப்பாட்ட சொல்லியல்

## ப

### பிறழ் மாறுவீச்சு (reverse swing)

- மாறுவீச்சில் விசப்படும் பந்து திசைமாறி எகிறுவது
# துடுப்பாட்ட சொல்லியல்

## ப

### பின்சுழல் (backspin)

- பின்புறமாகச் சுழற்றி வீசப்படும் பந்து. இதனால் பந்து மெதுவாக எகிறும்
# துடுப்பாட்ட சொல்லியல்

## ப

### பின்தொடர்தல் (follow-on)

- தனது முதல் முறையில் மட்டையாடும் அணி எதிரணியை விட குறைந்தபட்ச அளவு ஓட்டங்களை எடுத்த நிலையில் ஆட்டமிழந்தால் அதன் இரண்டாவது முறையையும் பின்தொடர்ந்து ஆடுமாறு எதிரணியின் தலைவர் கட்டாயப்படுத்துதல்- பொதுவாக 5 நாள் போட்டிகளில் 200 ஓட்டங்களும் 3 அல்லது 4 நாள் போட்டிகளில் 150 ஓட்டங்களும் குறைந்தபட்ச அளவுகளாகும்.
# துடுப்பாட்ட சொல்லியல்

## ப

### பின் வரிசை (lower order/tail)

- மட்டையாடும் வரிசையில் 8 முதல் 11 வரை உள்ள இடங்களில் களமிறங்கி மட்டையாடும் வீரர்கள். பொதுவாக இது பந்துவீச்சாளர்களைக் கொண்ட வரிசை என்பதால் மட்டையாடும் திறன் குறைவாக இருக்கும்
# துடுப்பாட்ட சொல்லியல்

## ம

### மட்டை (bat)

- வீசப்படும் பந்தை அடிக்க மட்டையாளர் பயன்படுத்தும் மரக் கருவி
# துடுப்பாட்ட சொல்லியல்

## ம

### மட்டையாட்ட வரிசை (batting order)

- அணியின் மட்டையாளர்கள் களமிறங்கும் வரிசை- இது தொடக்க வீரர்களில் தொடங்கி உயர் வரிசை, நடு வரிசை, கீழ் வரிசை என்று மூன்று வரிசைகளாக இருக்கும்.
# துடுப்பாட்ட சொல்லியல்

## ம

### மட்டையாட்டம் (batting)

- வீசப்படும் பந்து இழப்பைத் தாக்காமல் மட்டையால் தடுத்தும் பந்தை அடித்துவிட்டு ஓட்டங்கள் எடுத்தும் ஆடுவது
# துடுப்பாட்ட சொல்லியல்

## ம

### மட்டையாளர் (batsman)

- மட்டையாடும் வீரர்- வீசுகளத்தில் ஆடுபவர், காத்திருப்பவர் என்று இரு மட்டையாளர்கள் இருப்பர்.
# துடுப்பாட்ட சொல்லியல்

## ம

### மணிக்கட்டுச் சுழல் (wrist spin)

- சுழல் வீச்சு வகை- பந்துவீச்சாளர் தனது மணிக்கட்டின் உதவியுடன் பந்தைச் சுழற்றி வீசுவது
# துடுப்பாட்ட சொல்லியல்

## ம

### மதிய உணவு (lunch)

- தேர்வுப் போட்டிகளில் வழங்கப்படும் உணவு இடைவேளை
# துடுப்பாட்ட சொல்லியல்

## ம

### மரத்துண்டுகள் (bails)

- மூன்று இழப்புக் குச்சிகளின் மேற்பள்ளங்களில் பிடிமானமின்றி இரு மரத்துண்டுகள் வைக்கப்பட்டிருக்கும்
# துடுப்பாட்ட சொல்லியல்

## ம

### மழையால் தாமதம் (rain delay)

- மழையால் போட்டியில் தாமதம் ஏற்படுவது
# துடுப்பாட்ட சொல்லியல்

## ம

### மன்கட் முறை

- பந்து வீசப்படும் முன்பு, காத்திருக்கும் மட்டையயாளர் தனது வரைகோட்டைத் தாண்டியிருந்தால் அவருக்கு அருகில் உள்ள இழப்பைத் தாக்கி ஓட்ட இழப்பு செய்யும் முறை. பன்னாட்டுத் துடுப்பாட்டத்தில் இந்த முறையை முதன்முதலில் பயன்படுத்திய வினோ மன்கட் என்ற இந்திய பந்துவீச்சாளரின் பெயரால் இவ்வாறு அறியப்படுகிறது.தற்போது இம்முறையில் ஒரு துடுப்பாட்ட்ட வீரை வீழ்த்தக் கூடாது அறிவுரை வழங்கப்படுகிறது.
# துடுப்பாட்ட சொல்லியல்

## ம

### மாறு வீச்சு (swing)

- வீசப்படும் திசைக்கு மாறான திசையில் எகிறிச்செல்லும் பந்து
# துடுப்பாட்ட சொல்லியல்

## ம

### மாற்று வீரர் (substitute)

- களத்தடுப்பு அணியில் உள்ள வீரருக்கு மாற்றாக களத்தில் இறங்கும் மற்றொரு வீரர். இவரால் களத்தடுப்பு மட்டுமே செய்ய இயலும். மட்டையாட்டம், பந்தவீச்சு, இழப்புக் கவனிப்பு ஆகியவற்றைச் செய்ய அனுமதியில்லை
# துடுப்பாட்ட சொல்லியல்

## ம

### மித வேகம் (medium)

- மிதமான வேகத்தில் பந்துவீசுவது
# துடுப்பாட்ட சொல்லியல்

## ம

### முடிவு (result)

- ஒரு போட்டியின் இறுதி முடிவு- இதில் வெற்றி, தோல்வி, சமநிலை அல்லது வெற்றி-தோல்வி இன்றி முடிவு என்ற நான்கு விதமான முடிவுகளுக்கு வாய்ப்புள்ளது. இதுதவிர மழையால் தொடர முடியாத போட்டி முடிவின்றி கைவிடப்படும்.
# துடுப்பாட்ட சொல்லியல்

## ம

### முடிவு இல்லை (no result)

- வரையிட்ட நிறைவுப் போட்டிகளில் முடிவுக்குத் தேவையான நிறைவுகளை ஆட இயலாத நிலை ஏற்படும்போது முடிவு இல்லாமல் ஆட்டம் கைவிடப்படுதல்
# துடுப்பாட்ட சொல்லியல்

## ம

### மும்முறை (hat-trick)

- பந்துவீச்சாளர் ஒரு ஆட்டத்தில் தனது மூன்று தொடர் வீச்சுகளில் மூன்று மட்டையாளர்களை வீழ்த்துவது.
# துடுப்பாட்ட சொல்லியல்

## ம

### முழு வீச்சு (full toss)

- வீசுகளத்தில் பட்டு எகிறும்படி இல்லாமல் முழுமையாக மட்டையாளரை நோக்கி வீசப்படும் பந்து
# துடுப்பாட்ட சொல்லியல்

## ம

### முன் வரிசை (top order)

- மட்டையாடும் வரிசையில் முதல் 4 இடங்களில் இருந்து களமிறங்கும் மட்டையாளர்கள். பொதுவாக அணியில் சிறந்த மட்டையாடும் திறனுள்ள வீரர்களாக இருப்பர்
# துடுப்பாட்ட சொல்லியல்

## ம

### முன்சுழல் (top spin)

- முன்புறமாக சுழற்றி வீசப்படும் பந்து. இதனால் பந்து வேகமாக எகிறும்
# துடுப்பாட்ட சொல்லியல்

## ம

### முன்னங்கால் இடைமறிப்பு (leg before wicket/lbw)

- வீசப்படும் பந்து, மட்டையாளர் அடிக்கும் முன்பு அல்லது அடிக்கத் தவறிய பிறகு அவரது முன்னங்கால் அல்லது உடற்பகுதியில் படுவது. இது இழப்பு வீச்சை இடைமறித்தது போல் கருதப்படும். எனவே மட்டையாளர் ஆட்டமிழப்பார்.
# துடுப்பாட்ட சொல்லியல்

## ம

### முனை (end)

- காத்திருக்கும் மட்டையாளருக்கு அருகில் உள்ள இழப்புக்குப் பின்பு ஆடுகளத்தில் உள்ள இரு முனைகள். இதில் ஏதேனும் ஒரு முனையில் இருந்து வீச்சாளர் பந்து வீசுவார்.
# துடுப்பாட்ட சொல்லியல்

## ம

### மூன்றாம் நடுவர் (third umpire)

- களத்தில் இல்லாத நடுவர்- இவர் களத்தில் உள்ள நடுவர்களுக்கு முடிவெடுப்பதில் குழப்பம் ஏற்படும்போதோ கள நடுவரின் முடிவு மேல்முறையீடு செய்யப்படும்போதோ தொழில்நுட்ப உதவியுடன் தனது முடிவை அறிவிப்பார்.
# துடுப்பாட்ட சொல்லியல்

## ம

### மெய்படு ஓட்டம் (leg bye)

- மட்டையாடுபவரின் மட்டையில் படாமல், மட்டைபிடித்திருக்கும் மணிக் கட்டைத் தவிர அவரது உடலின் மற்ற பாகத்தில் பட்டு இலக்கைக் கடந்து செல்லும்போது அவர் எடுக்கும் ஓட்டம். இது எடுக்காத ஓட்டத்தின் (bye) வகையாகும்.
# துடுப்பாட்ட சொல்லியல்

## ம

### மேல் முறையீடு (appeal)

- ஆட்டமிழப்புக்காக நடுவரிடம் முறையிடுதல்- ஆட்டமிழப்பு ஏற்படும்போது பந்துவீச்சாளரோ களத்தடுப்பு வீரரோ ஆட்டமிழப்பு என்று நடுவரை நோக்கி முறையிடுவர். ஒருவேளை அவ்வாறு முறையிடத் தவறினால் அது ஆட்டமிழப்பாகவே இருந்தாலும் நடுவரால் அவ்வாறு அறிவிக்க இயலாது. எனினும் இழப்பு வீச்சு போன்ற உறுதியான ஆட்டமிழப்புகளின் போது முறையீடு தேவைப்படுவதில்லை. அப்போது மட்டையாளர் ஆட்டமிழப்பை உணர்ந்து தானாகவே வெளியேறிவிடுவார்.
# துடுப்பாட்ட சொல்லியல்

## வ

### வரவிருக்கும் மட்டையாளர் (incoming batsman)

- ஆட்டமிழப்புக்குப் பிறகு களமிறங்கவிருக்கும் மட்டையாளர்
# துடுப்பாட்ட சொல்லியல்

## வ

### வலது கை ( hand/ arm)

- வலது கையால் மட்டையாடும் மட்டையாளர்  
- வலது கையால் வீசும் பந்துவீச்சாளர்
# துடுப்பாட்ட சொல்லியல்

## வ

### விரைவு வீச்சு (pace)

- விரைவாக வீசப்படும் பந்துவீச்சு
# துடுப்பாட்ட சொல்லியல்

## வ

### வீசுகளம் (pitch)

- ஆடுகளத்தின் நடுவே அமைந்துள்ள களம்
# துடுப்பாட்ட சொல்லியல்

## வ

### வீச்சுப் பிடி (caught and bowled)

- வீசிய பந்துவீச்சாளரிடம் பிடிபட்டு மட்டையாளர் ஆட்டமிழத்தல்
# துடுப்பாட்ட சொல்லியல்

## வ

### வீழ்த்தல் (taking a wicket)

- பந்துவீச்சாளர் மட்டையாளரை ஆட்டமிழக்கச் செய்து வீழ்த்துவது (எ-டு: அவர் இந்தப் போட்டியில் 3 மட்டையாளர்களை வீழ்த்தினார்.)
# துடுப்பாட்ட சொல்லியல்

## வ

### வீழ்தல் (fall)

- ஆட்டமிழப்பைக் குறிக்கும் வினைச்சொல், (எ-டு: அவர் இந்தப் போட்டியில் 3 ஓட்டங்கள் மட்டுமே எடுத்து வீழ்ந்தார்.)
# துடுப்பாட்ட சொல்லியல்

## வ

### வெளி-மாறுவீச்சு (out-swing)

- வீசப்படும் பந்து மட்டையாளரின் கால்பக்கத்தில் இருந்து புறப்பக்கமாக மாறி எகிறுவது
# துடுப்பாட்ட சொல்லியல்

## வ

### வெற்றி-தோல்வியின்றி முடிவு (draw)

- ஒரு அணி அனைத்து மட்டையாளர்களையும் இழக்கவில்லை என்றாலும் ஆட்டநேர முடிவில் வெற்றிக்குத் தேவையான இலக்கை எட்டத் தவறினால் அந்தப் போட்டி வெற்றி-தோல்வியின்றி முடியும்
# துடுப்பாட்ட சொல்லியல்

## வ

### வெற்று நிறைவு (maiden over)

- ஓட்டம் எதுவுமின்றி வெறுமையாக முடியும் நிறைவு
# நசீர் சபீர்

**நசீர் சபீர்** (ஆங்கிலம் : Nazir Sabir ) உருது : **نذیر صابر** ) இவர் ஒரு பாக்கித்தானிய மலையேறுபவர் ஆவார். இவர் கன்சாவில் பிறந்தார். இவர் எவரெஸ்ட் சிகரத்தையும், ஐந்து எண்ணாயிரம் மீட்டரை மீறும் மலைகளில் நான்கினையும் ஏறியுள்ளார். 1981 ஆம் ஆண்டில் உலகின் இரண்டாவது மிக உயர்ந்த மலையான கே-2 கொடுமுடி, காசர்பிரம் II 8035 மீட்டர், 1982 இல் பல்சான் காங்ரி 8050 மீட்டர், மற்றும் 1992 இல் கசெர்பிரம் I ( மறைக்கப்பட்ட சிகரம் ) 8068 மீட்டர் உள்ளிட்ட பாக்கித்தானின் சிகரங்களிலும் மலையேறியுள்ளார். 2000 மே 17 அன்று எவரெஸ்ட் சிகரம் ஏறிய முதல் பாக்கித்தானியர் ஆவார் அமெரிக்காவைச் சேர்ந்த கிறிஸ்டின் போஸ்கோஃப் தலைமையிலான மவுண்டன் மேட்னஸ் எவரெஸ்ட் பயணத்தில் ஒரு குழு உறுப்பினராகவும் இருந்தார். இதில் பிரபலமான எவரெஸ்ட் மலை ஏறும் ஆஸ்திரியாவின் பீட்டர் ஹேபலர் மற்றும் எட்டு கனடியர்களும் அடங்குவர்.
# நசீர் சபீர்

## மலையேறும் தொழில்

1974 ஆம் ஆண்டில் கன்சாவில் 7284 மீட்டர் உயரம் கொண்ட பாசு சிகரத்திற்கு சப்பானிய பயணக்குழுவுடன் சபீர் தனது இமயமலை ஏறும் வாழ்க்கையைத் தொடங்கினார். 1975 ஆம் ஆண்டில் இவர் ஒரு பயிற்சியாளராக ஜெர்மன் பயணக்குழுவினரின் ஒரு பகுதியாக இருந்தார். இக்குழு நங்க பர்வதத்தை (8125 மீ) மலையேற முயற்சித்தது. ஆனால், தென்மேற்கு மலைப்பாதையில் 6700 மீட்டர் வரை மட்டுமே சென்றது. 1976 சூலை 17, அன்று இவர் 6660 மீட்டர் உயரம் கொண்ட வர்ஜின் பாயு சிகரத்தில் கர்னல் மன்சூர் உசேன் மற்றும் மேஜர் பசீர் ஆகியோருடன் பாகிஸ்தானின் 1276 இல் ஆல்பைன் ஜெலடோ ஏற்பாடு செய்த முதல் பாக்கித்தான் பயணக் குழுவினருடன் முதல் மலையேற்றம் செய்தார்.  
1977 ஆம் ஆண்டில் சபீர் கே 2 க்கு மிகப்பெரிய ஜப்பான் / பாக்கிஸ்தான் கூட்டுக் குழுவினருடன் சேர்ந்தார். இக்குழு பாரம்பரிய தென்கிழக்கு அப்ரூஸி ரிட்ஜ் மலையேற முயற்சித்தது. போத்தல் பிராணவாயு கருவியைப் பயன்படுத்திய இது ஒரு பெரிய பயணம் ஆகும். இந்த குழுவில் 1500 சுமைதாங்கிகள் மற்றும் 52 குழு உறுப்பினர்கள் இருந்தனர். எனினும், 8280 மீட்டர் உய்ரத்தில் ஏற்பட்ட பனிப் புயல் காரணமாக நான்கு சப்பானியர்கள் உட்பட சபீரின் முதல் குழு பின்வாங்க வேண்டியிருந்தது. அதே அணி 8150 மீட்டர் தொலைவில் இருந்து மீண்டும் மற்றொரு முயற்சியை கைவிட வேண்டியிருந்தது. அடுத்த நாள் இரண்டு காணாமல் போன சக ஊழியர்களைத் தேடி இவர் கள் முகாம் 4 க்கு இறங்க வேண்டியிருந்தது. இருப்பினும் இவர் கள் அணியின் ஏழு உறுப்பினர்கள் K3 இன் சிகரத்திற்கு இரண்டாவது மலை ஏற்றம் செய்தனர். அதுவரை 1954 வெற்றிகரமான இத்தாலிய பயணக்குழுவின் இரண்டு மலையேறுபவர்கள் மட்டுமே கே 2 சிகரத்தில் ஏறினர்.
# நசீர் சபீர்

## நங்கபர்வதத்துக்கான பயணம்

இவர் நங்க பர்வதத்தின் மீது மலையேற மூன்று முயற்சிகளை மேற்கொண்டார். டோக்கியோவின் எம். ஓமியா தலைமையிலான சங்காகு தோஷிகாய் சங்கம் டோக்கியோவைச் சேர்ந்த தனது நண்பர்களுடன் சேர்ந்து கே 2 இல் பெரிய வெற்றியைப் பெற்ற இரண்டு மாதங்களுக்குப் பிறகு, 1981 அக்டோபரில் அவரது முதல் முயர்சி இருந்த்து. இவர் கள் ஆல்பர்ட் ஃபிரடெரிக் மம்மரியின் முதல் வழியைப் பின்பற்றினர். மம்மெரியும் அவரது கூர்க்கா சகாக்களும் டயமீர் பனிப்பாறையில் மர்மமான முறையில் காணாமல் போய் பலியானவர்களில் முதன்மையானவர்கள். நங்கபர்வத்தில் இதுவரை ஒருபோதும் நடந்ததில்லை. அந்த இலையுதிர்காலத்தில் கடும் பனிப்பொழிவு ஏற்பட்ட பின்னர் டயமீர் பனிப்பாறை மற்றும் பனிச்சரிவுகளின் மீது ஏற்பட்ட கடுமையான பிளவுகள் காரணமாக நசீரும் சப்பானியர்களும் தங்கள் மலையேற்த்தை கைவிட்டனர்.
# நசீர் சபீர்

## அரசியல் வாழ்க்கை

கன்சா மக்களுக்காக இவர் பல ஆண்டுகள் செய்த சேவைகளை அங்கீகரிக்கும் விதமாக , அக்டோபர் 1994 தேர்தலில் வடக்கு நிலங்கள் சட்டமன்ற மாகாண சபையின் பிரதிநிதியாக சபீர் தேர்ந்தெடுக்கப்பட்டார். மேலும், ஐந்தாண்டு காலத்திற்கு அப்போதைய அரசாங்கத்திற்கு கல்வி மற்றும் சுற்றுலா ஆலோசகராக நியமிக்கப்பட்டார். 1994 தேர்தலில் கன்சா தொகுதியில் பிரச்சாரம் செய்த இவர் , கன்சா குடும்பத்தின் பாரம்பரிய மிர் நகரிலிருந்து தனக்கு எதிராக போட்டியிட்டவரை தோற்கடித்தார்.
# நசீர் சபீர்

## மரியாதைகள்

அவரது சிறந்த சாதனைகளுக்காக இவர் 1982 ஆம் ஆண்டில் பெருமை-செயல்திறனுக்கான மதிப்புமிக்க குடியரசுத் தலைவர் விருதைப் பெற்றார். மேலும் மலையேறுதல் விளையாட்டுகளில் சிறப்பான செயல்திறனுக்காக 2001 ஆம் ஆண்டில் தி சித்தாரா-இ-இம்தியாசாக (ஸ்டார் ஆஃப் எக்ஸலன்ஸ்) கௌரவிக்கப்பட்டார் .  
1992 இல் ஆல்பைன் சங்கம் பின் (யுகே) கௌரவ உறுப்பினரான ஒரே பாகிஸ்தான் இவர்தான் , 2002 இல் போலிஷ் மலையேறுதல் கூட்டமைப்பு மற்றும் 2008 ல் அமெரிக்கன் ஆல்பைன் சங்கம் ஆகியவையும் இவரை உருப்பினராக்கியது.  
பாக்கித்தானின் ஆல்பைன் சங்கத்தின் உறுப்பினாராக அக்டோபர் 10, 2004 இல் தேர்ந்தெடுக்கப்பட்டது இவரின் சமீபத்திய உள்நாட்டு கௌரவங்களில் ஒன்றாகும். இதன்மூலம் இதற்கு தேர்வான முதல் குடிமகன் மற்றும் மலையேறுபவர் எனும் பெருமை பெற்றார். இதற்கு முன்பாக நான்கு இரானுவ தளபதிகள் இதன் உறுப்பினராகத் தேர்வாகினர்.  
மீண்டும் 2007 இல் மற்றொரு பதவிக்கு தேர்ந்தெடுக்கப்பட்டார். தற்போது இவர் பாக்கிஸ்தானின் ஆல்பைன் சங்கத்தின் தலைவராக உள்ளார், இது பாகிஸ்தானைச் சுற்றியுள்ள ஆண்களுக்கும் பெண்களுக்கும் வெளிப்புற நடவடிக்கைகளுக்கும் குறிப்பாக மலை ஏறுதலுக்கும் பயிற்சியளித்து அவர்களை தயார் செய்கின்றனர்.
# பாவோன் கோயில், மத்திய சாவகம்

**பாவோன் கோயில் (Pawon)** (உள்நாட்டில் **கேண்டி பாவோன் என்று அழைக்கப்படுகிறது**) இந்தோனேசியாவின் மத்திய ஜாவாவில் மகேலாங் என்னுமிடத்தில் உள்ள ஒரு புத்தர் கோயில் ஆகும்.
# பாவோன் கோயில், மத்திய சாவகம்

## அமைவிடம்

போரோபுதூர் கோயிலுக்கு வடகிழக்கிலும் (1.75 கி.மீ., அதாவது 1.09 மைல்) மெண்டுட் கோயிலுக்கு தென் மேற்கிலும் (1.15 கி.மீ., அதாவது 0.71 மைல்) இவ்விரு புத்தர் கோயில்களுக்கு இடையில் இக்கோயில் அமைந்துள்ளது. இவ்விரு கோயில்களும், அவற்றால் இணைக்கப்பட்ட பாவோன் கோயிலும் சைலேந்திர வம்சத்தின் போது (8 &ndash; 9 ஆம் நூற்றாண்டுகள்) கட்டப்பட்டவை ஆகும். இந்த கோயில் செதுக்கல் அமைப்பு போன்றவை போரோபுதூரை விட பழமையான கோயில் என்பதை வெளிப்படுத்துகின்றன.  
மூன்று கோயில்களும் ஒரு நேர் கோட்டில் அமைந்துள்ளன. அவை இந்தக் கோயில்களை பிணைக்கும் ஒரு குறியீட்டு அடையாளமாக உணர்த்துகின்றன.  
புடைப்புச்சிற்பம் ]]
<blockquote> "மெண்டுட் மற்றும் போரோபுதூருக்கு இடையில் ஜாவானீஸ் கோயில் கட்டிடக்கலைகளின் நகையான பாவோன் கோயில் உள்ளது. பெரும்பாலும், இந்த கோயில் போரோபுதூரில் ஏறுவதற்கு முன்பு மனதை தூய்மைப்படுத்த உதவுகிறது. " </blockquote> இந்த புத்தர் கோயிலின் அசல் பெயர் என்னவென்று உறுதியாகக் கூற முடியவில்லை. பாவோன் என்பதற்கு ஜாவானிய மொழியில் "சமையலறை" என்று பொருள்படும், இது *அவூ* அல்லது தூசி என்ற மூல வார்த்தையிலிருந்து பெறப்பட்டதாகும். "தூசி" என்ற வார்த்தையின் தொடர்பு இந்த கோயில் ஒரு ராஜாவிற்கானகு ஒரு கல்லறை அல்லது சவக்கிடங்குக் கோயிலாக கட்டப்பட்டிருக்கலாம் என்று அறிய முடிகிறது. இந்த இடம் தகனம் செய்யப்பட்ட சாம்பலைக் கொண்டு அமைந்திருக்கலாம் என்றாலும், அந்த மன்னர் யார் என்பது இன்னும் தெரியவில்லை. உள்ளூர் மக்கள் இந்த கோயிலுக்கு கிராமத்தின் பெயரை அடிப்படையாகக் கொண்டு "பஜ்ரானலன்" என்று பெயரிட்டு அழைக்கின்றனர். பஜ்ரனாலன் என்பது *வஜ்ரா* (இடி அல்லது ஒரு பௌத்த சடங்குக்குரியதாகக் கருதப்படுகிறது) மற்றும் *அனலா* (தீ, சுடர்) என்ற சமஸ்கிருத வார்த்தையிலிருந்து பெறப்பட்டது ஆகும்.
# பாவோன் கோயில், மத்திய சாவகம்

## வைசாகம் விழா

சமகாலத்தில் மே அல்லது ஜூன் மாதம் முழு நிலவின்போது இந்தோனேஷியா உள்ள புத்த மதத்தினர் கண்காணிக்க வைசாகம் என்னும் சடங்கினை நிகழ்த்துகின்றனர். இந்த ஆண்டுச் சடங்கின்போது அவர்கள் மெண்டூட் என்னும் இடத்தில் தொடங்கி நடந்து பாவோன் மூலமாகச் சென்று போரோபுதூரை அடைகின்றனர்.
# பாவோன் கோயில், மத்திய சாவகம்

## கட்டிடக்கலை

இந்த கோயில் சற்று வடமேற்கு திசையை எதிர்கொண்ட நிலையில் அமைந்துள்ளது. இக்கோயில் ஒரு சதுர அடித்தளத்தில் அமைந்துள்ளது. ஒவ்வொரு பக்கத்தின் மாடிப்படிகள் தொடங்கி, உச்சிப் பகுதியில் அமைந்துள்ள வாயில்கள் வரை காலா-மகர சிற்பங்களால் அலங்கரிக்கப்பட்டுள்ளன, இது பொதுவாக உன்னதமான ஜாவானிய கோயில்களில் காணப்படுகின்ற பாணியாகும். இக்கோயிலின் வெளிப்புறச் சுவரில் போதிசத்துவர்கள் மற்றும் தாராக்களின் புடைப்புச் சிற்பங்கள் செதுக்கப்பட்டுள்ளன. அங்கு கின்னரர்-கின்னரிகளுக்கு இடையில் கல்பதரு (வாழ்க்கை மரம்) மரமும் உள்ளது. உள்ளே சதுர அறை காலியாக உள்ளது, அதன் மையத்தில் ஒரு சதுர அமைப்பு உள்ளது. செவ்வக சிறிய ஜன்னல்கள் அநேகமாக காற்றோட்டத்திற்காக அமைக்கப்பட்டிருக்கலாம் என்று கருதப்படுகிறது.  
கூரையானது ஐந்து சிறிய ஸ்தூபங்கள் மற்றும் நான்கு சிறிய ரத்னங்களைக் கொண்டு அமைந்துள்ளது. ஒப்பீட்டளவில் எளிமை, சமச்சீர்மை மற்றும் நல்லிணக்கம் காரணமாக, வரலாற்றாசிரியர்கள் இந்த சிறிய கோயிலை "ஜாவானிய கோயில் கட்டிடக்கலைகளின் நகை" என்று அழைக்கின்றனர். இது பிற்கால சிங்காசரி மற்றும் மஜாபஹித் காலங்களில் காணப்பட்ட உயரமான மெல்லிய கிழக்கு ஜாவானிய பாணியிலிருந்து மாறுபட்ட பாணியில் அமைந்ததாகும்.
# நதியா கான்

**நதியா கான்** **(Nadia Khan)** (பிறப்பு 22 மே 1979) ஒரு பாகிஸ்தான் தொலைக்காட்சி நடிகை, தொகுப்பாளர் மற்றும் தயாரிப்பாளர் ஆவார். தொலைக்காட்சியின் காலை நிகழ்ச்சியான *தி நாடியா கான் ஷோ* மற்றும் அவரது யூடியூப் சேனலான அவுட்ஸ்டைல் ஆகியவற்றிற்காக அவர் மிகவும் பிரபலமானவராக அறியப்படுகிறார். கிளாசிக் பி.டி.வி தொடரான *பந்தனில்* நடித்துள்ளார். மேலும், *ஐசி ஹை தன்ஹாயில்* கின்ஸா கதாபாத்திரத்திற்காக, கான் விமர்சன ரீதியான பாராட்டுகளைப் பெற்றார். 2019 ஆம் ஆண்டில், அவர் *காம் ஸார்ஃப்* தொடரில் ஐமா மற்றும் *டோலி டார்லிங்கில்* தொடரில் டோலி ஆகியோரை சித்தரித்தார்.
# நதியா கான்

## ஆரம்பகால வாழ்க்கை

நதியா கான் பலூசிஸ்தானின் குவெட்டாவில் உள்ள பதான் குடும்பத்தில் பிறந்தார். அவர் இளம் வயதிலேயே பஞ்சாபின் ராவல்பிண்டிக்கு குடிபெயர்ந்தார். கான் தனது தொழில் வாழ்க்கையை பஞ்சாபின் ராவல்பிண்டியில் தொடங்கினார்.
# நதியா கான்

## தொழில்

நதியா கான்,1996 ஆம் ஆண்டில் ஹசீனா மொயின் எழுதிய *பால் தோ பால்* என்ற நிகழ்ச்சியில் அறிமுகமானார். அவர் *பந்தன்* (1997) தொடரில் நடிப்பிற்கான அங்கீகாரத்தைப் பெற்றார். அதற்காக அவர் *பி.டி.வி சிறந்த நடிகைக்கான விருதை* வென்றார். அதே ஆண்டில், எம். இஷார் பாபி எழுதி இயக்கிய *பாரம்* என்ற தனியார் துறையிலிருந்து ஒரு நாடக தொடர் வெளியிடப்பட்டது. இதில் கான் ஒரு முக்கிய பாத்திரத்தில் இளம் யாசிர் நவாஸுடன் நடித்தார். பின்னர் அவர் தொலைக்காட்சியில் காலை நிகழ்ச்சிகளை தொகுக்கத் தொடங்கினார்.  
2005 ஆம் ஆண்டில், கான் மீண்டும் நடிப்புக்கு வந்தார், ஹசீப் ஹசன் இயக்கிய மற்றும் டேனிஷ் ஜாவேத் எழுதிய *கோய் டூ ஹோ* என்ற ஏ.ஆர்.வொய். டிஜிட்டல் சோப் தொடரில் தோன்றினார்.
<sup data-ve-ignore="true">&#x5B; *<span title="This claim needs references to reliable sources. (October 2012)">மேற்கோள் தேவை</span>* &#x5D;</sup>
2011 ஆம் ஆண்டில், லாலிவுட் இயக்குநரும் தயாரிப்பாளருமான சோயிப் மன்சூர், கான் தனது *போல்* படத்தில் இவருக்கு ஒரு கதாபாத்திரத்தை வழங்கினார்.